Luni, 18 martie și miercuri, 20 martie, Inspectoratul Școlar Județean Giurgiu a organizat două ședințe cu directorii unităților de învățământ din județul Giurgiu.
După cum ne declara inspectorul școlar general al IȘJ Giurgiu, prof. Ion Ghimpețeanu, cele două ședințe au avut ca tematică prelucrarea procedurii privind managementul cazurilor de violență asupra ante preșcolarilor/preșcolarilor/elevilor și a personalului unității de învățământ, precum și al altor situații corelate în mediul școlar și al suspiciunii de violență asupra copiilor în afara mediului școlar, aprobată prin OME. nr. 6235/06.09.2023.
"Întâlnirile au avut loc ca urmare a adresei Ministerului Educației nr.26262/06.03.2024, înregistrată la Inspectoratul Școlar Județean Giurgiu cu nr.3328/04.02.2024, având ca scop creșterea gradului de siguranță în unitățile de învățământ preuniversitar, prevenirea și îmbunătățirea managementului instituțional al situațiilor de violență din mediul școlar.
Ambele sesiuni de informare au fost organizate cu sprijinul doamnei Stan Silvia, inspector principal de poliție, Șef birou Siguranță Școlară Giurgiu, al doamnei Ciurumelea Cristina, director, Centrul Județean de Resurse și de Asistență Educațională Giurgiu, al doamnei Stoica Laura, reprezentant, Direcția Generală de Asistență Socială și Protecția Copilului Giurgiu și al doamnei inspector școlar, Cosmina Roșu.
Inspectoratul Școlar Județean Giurgiu dezaprobă constant actele de violență, precizând totodată faptul că, toți cei care desfășoară activități în mediul școlar să se implice în mod susținut, în momentul în care sunt semnalate acte de violență, asumarea diminuării violenței în mediul școlar, aparținând tuturor factorilor implicați în viața școlii" – ne-a precizat inspectorul școlar general al IȘJ Giurgiu, prof. Ion Ghimpețeanu.
(Jurnal)
Sursa: Inspectoratul Școlar Județean Giurgiu